sukhrobnurali/uzbek-legal-corpus huggingface dataset:
Auditorning malaka sertifikatini malaka imtihonini topshirmasdan berish va muddatini uzaytirish uchun asos boʻladigan buxgaltyerlarning xalqaro sertifikatlari roʻyxatini tasdiqlash toʻgʻrisida
(order, 2021-09-29)

Oʻzbekiston Respublikasi Prezidentining 2021-yil 4-avgustdagi PQ-5210-son “Auditorlarni sertifikatlashtirish tizimini takomillashtirish boʻyicha qoʻshimcha chora-tadbirlar toʻgʻrisida”gi qaroriga muvofiq buyuraman: 1. Auditorning malaka sertifikatini malaka imtihonini topshirmasdan berish va muddatini uzaytirish uchun asos boʻladigan buxgaltyerlarning xalqaro sertifikatlari roʻyxati ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. T/r Auditorning malaka sertifikatini malaka imtihonini topshirmasdan berish va muddatini uzaytirish uchun asos boʻladigan buxgaltyerlarning xalqaro sertifikatlari 1. “Sertifikatlangan diplomli buxgalter (ACCA)” sertifikati 2. “Sertifikatlangan jamoatchi buxgalter (CRA)” sertifikati 3. “Sertifikatlangan xalqaro professional buxgalter (CIPA)” sertifikati 4. “Birlashgan diplomli buxgaltyerlar (ACA)” sertifikati 5. “Moliya va biznesni boshqarish boʻyicha diplom (ACCA)” sertifikati
Kam uchraydigan kasalliklarni davolash uchun moʻljallangan orfan dori vositalari hamda kam uchraydigan (orfan) kasalliklarga tashxis qoʻyish va ularni davolash uchun moʻljallangan tibbiy buyumlar roʻyxatiga qoʻshimchalar kiritish toʻgʻrisida
(order, 2021-09-29)

Oʻzbekiston Respublikasining “Dori vositalari va farmatsevtika faoliyati toʻgʻrisida”gi Qonuniga muvofiq buyuraman: 1. Oʻzbekiston Respublikasi sogʻliqni saqlash vazirining 2020-yil 8-iyundagi 122-son buyrugʻi (roʻyxat raqami 3258, 2020-yil 30-iyun) (Qonun hujjatlari maʼlumotlari milliy bazasi, 30.06.2020-y., 10/20/3258/1057-son) bilan tasdiqlangan Kam uchraydigan kasalliklarni davolash uchun moʻljallangan orfan dori vositalari hamda kam uchraydigan (orfan) kasalliklarga tashxis qoʻyish va ularni davolash uchun moʻljallangan tibbiy buyumlar roʻyxatiga ilovaga muvofiq qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi 1. Quyidagi mazmundagi 351-band bilan toʻldirilsin: “ 351. Dolutegravir + Lamivudin + Tenofovir ”. 2. Quyidagi mazmundagi 371-band bilan toʻldirilsin: “ 371. Dolutegravir + Lamivudin + Abakavir ”. 3. Quyidagi mazmundagi 411-band bilan toʻldirilsin: “ 411. Darunavir+ Ritonavir ”. 4. Quyidagi mazmundagi 164 — 171-bandlar bilan toʻldirilsin: “ 164. Risdiplam Orqa miya mushak atrofiyasining proksimal turi Bolalar orqa miya mushak atrofiyasining I, II, III tiplari G12.0- G12.1 165. Nusinersen 166. Onasemnogen abeparvovek 167. Aktiv va passiv harakatlar uchun trenajer Orqa miya mushak atrofiyasining proksimal turi Bolalar orqa miya mushak atrofiyasining I, II, III tiplari G12.0- G12.1 168. Vertikalizator 169. Yoʻtal koʻchirish moslamasi 170. Burun-oshqozon zondi yoki gastroma 171. Noinvaziv oʻpkaning nafas olish apparati Orqa miya mushak atrofiyasining proksimal turi Bolalar orqa miya mushak atrofiyasining I, II, III tiplari ”.
Tijorat banklari kredit siyosatiga nisbatan qoʻyiladigan talablar toʻgʻrisidagi nizomni, shuningdek unga oʻzgartirish va qoʻshimchalarni oʻz kuchini yoʻqotgan deb topish haqida
(resolution, 2021-09-23)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki boshqaruvi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran uch oydan keyin kuchga kiradi. 1. Oʻzbekiston Respublikasi Markaziy banki boshqaruvi tomonidan 2000-yil 22-fevralda 429-son bilan tasdiqlangan Tijorat banklari kredit siyosatiga nisbatan qoʻyiladigan talablar toʻgʻrisidagi nizom (roʻyxat raqami 905, 2000-yil 2-mart) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 5-son). 2. Oʻzbekiston Respublikasi Markaziy banki boshqaruvining 2005-yil 12-maydagi 10/3-son “Tijorat banklari kredit siyosatiga nisbatan qoʻyiladigan talablar toʻgʻrisidagi nizomga qoʻshimchalar kiritish haqida”gi qarori (roʻyxat raqami 905-1, 2005-yil 28-may) (Oʻzbekiston Respublikasi qonun hujjatlari toʻplami, 2005-y., 22-son, 160-modda). 3. Oʻzbekiston Respublikasi Markaziy banki boshqaruvining 2006-yil 26-avgustdagi 21/2-son “Tijorat banklari kredit siyosatiga nisbatan qoʻyiladigan talablar toʻgʻrisida nizomga qoʻshimcha kiritish toʻgʻrisida”gi qarori (roʻyxat raqami 905-2, 2006-yil 6-sentabr) (Oʻzbekiston Respublikasi qonun hujjatlari toʻplami, 2006-y., 36-son, 363-modda). 4. Oʻzbekiston Respublikasi Markaziy banki boshqaruvining 2010-yil 23-oktabrdagi 34/16-son “Tijorat banklari kredit siyosatiga nisbatan qoʻyiladigan talablar toʻgʻrisidagi nizomga oʻzgartirishlar va qoʻshimcha kiritish haqida”gi qarori (roʻyxat raqami 905-3, 2010-yil 8-noyabr) (Oʻzbekiston Respublikasi qonun hujjatlari toʻplami, 2010-y., 44-45-son, 408-modda). 5. Oʻzbekiston Respublikasi Markaziy banki boshqaruvining 2018-yil 14-apreldagi 14/21-son “Tijorat banklari kredit siyosatiga nisbatan qoʻyiladigan talablar toʻgʻrisidagi nizomga oʻzgartirishlar va qoʻshimcha kiritish haqida”gi qarori (roʻyxat raqami 905-4, 2018-yil 2-may) (Qonun hujjatlari maʼlumotlari milliy bazasi, 03.05.2018-y., 10/18/905-4/1151-son). 6. Oʻzbekiston Respublikasi Markaziy banki boshqaruvining 2019-yil 16-martdagi 5/24-son “Tijorat banklari kredit siyosatiga nisbatan qoʻyiladigan talablar toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 905-5, 2019-yil 14-may) (Qonun hujjatlari maʼlumotlari milliy bazasi, 14.05.2019-y., 10/19/905-5/3126-son). 7. Oʻzbekiston Respublikasi Markaziy banki boshqaruvining 2019-yil 10-avgustdagi 18/6-son “Tijorat banklari kredit siyosatiga nisbatan qoʻyiladigan talablar toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 905-6, 2019-yil 29-avgust) (Qonun hujjatlari maʼlumotlari milliy bazasi, 29.08.2019-y., 10/19/905-6/3667-son).
Yirik shaharlarda, viloyatlar va tumanlar markazlarida tunu kun faoliyat yurituvchi savdo va xizmat koʻrsatish obyektlari joylashgan hududlarda jamoat xavfsizligini taʼminlash boʻyicha qoʻshimcha chora-tadbirlar toʻgʻrisida
(resolution, 2025-12-16)

Oʻzbekiston Respublikasi Prezidentining “Xizmatlar sohasini jadal rivojlantirish chora-tadbirlari toʻgʻrisida” 2021-yil 11-maydagi PQ-5113-son qaroriga muvofiq yirik shaharlarda, viloyatlar va tumanlar markazlarida tashkil etiladigan savdo va koʻngilochar koʻchalarda tunu kun faoliyat yurituvchi savdo va xizmat koʻrsatish obyektlarining faoliyat olib borishi uchun qulay shart-sharoitlarni yaratish, huquqbuzarliklarning oldini olish, jamoat tartibini saqlash va fuqarolar xavfsizligini taʼminlash choralarini kuchaytirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Xizmatlar sohasini jadal rivojlantirish chora-tadbirlari toʻgʻrisida” 2021-yil 11-maydagi PQ-5113-son qaroriga asosan quyidagilar: savdo va koʻngilochar koʻchalarda barcha tadbirkorlik subyektlariga jamoat xavfsizligi qoidalariga qatʼiy rioya qilgan holda 24 soat mobaynida tunu kun faoliyat yuritish huquqi berilganligi; savdo va xizmat koʻrsatish obyektlarining 24 soat mobaynida tunu kun faoliyat yuritishga doir jamoat xavfsizligi boʻyicha soddalashtirilgan talablarni oʻrnatish vazifasi belgilanganligi maʼlumot uchun qabul qilinsin. 3. Savdo va xizmat koʻrsatish obyektlarining 24 soat mobaynida tunu kun faoliyat yuritishga doir jamoat xavfsizligi boʻyicha soddalashtirilgan talablar oʻrnatiladi. Bunda Oʻzbekiston Respublikasi Ichki ishlar vazirligi, Milliy gvardiya, Favqulodda vaziyatlar vazirligi tomonidan: yirik shaharlarda, viloyatlar va tumanlar markazlarida tashkil etiladigan savdo va koʻngilochar koʻchalarda qoʻshimcha patrullik yoʻnalishlari va postlar tashkil etiladi; xizmatga jalb etilgan naryadlarning zichligini oshirishni nazarda tutgan holda mavjud kuch-vositalar taqsimotiga tegishli oʻzgartirishlar kiritiladi; tadbirkorlik subyektlari mol-mulkini qoʻriqlash, har xil favqulodda holatlarning oldini olish boʻyicha qoʻshimcha choralar koʻriladi. 4. Oʻzbekiston Respublikasi Milliy gvardiyasi va Favqulodda vaziyatlar vazirligi yirik shaharlarda, viloyatlar va tumanlar markazlarida tashkil etiladigan savdo va koʻngilochar koʻchalardagi tunu kun faoliyat yurituvchi savdo va xizmat koʻrsatish obyektlarida tadbirkorlik subyektlari bilan shartnoma asosida mol-mulkni qoʻriqlash boʻyicha muntazam ravishda targʻibot-tashviqot ishlarini tashkil etsin. 5. Oʻzbekiston Respublikasi Ichki ishlar vazirligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda ushbu qarorning maqsadi, mohiyati va ahamiyati tadbirkorlik subyektlari orasida tushuntirilishini taʼminlasin. 6. Ushbu qaror rasmiy eʼlon qilingan kundan eʼtiboran uch oy oʻtgach kuchga kiradi. 7. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov va Milliy gvardiya qoʻmondoni R.M. Djurayev zimmasiga yuklansin.
Oʻzbekiston Respublikasi Vazirlar Mahkamasining “Oʻzbekiston Respublikasi hududi orqali maxsus yuklar va harbiy tarkiblarning tranzitini davlat tomonidan tartibga solish va nazorat qilish toʻgʻrisida” 2002-yil 21-fevraldagi 62-son qaroriga oʻzgartirishlar kiritish haqida
(resolution, 2021-09-17)

“Maxsus yuklar va harbiy tarkiblarning tranziti toʻgʻrisida”gi Oʻzbekiston Respublikasi Qonuniga hamda Vazirlar Mahkamasining “Oʻzbekiston Respublikasi Transport vazirligi toʻgʻrisidagi nizomni tasdiqlash haqida” 2019-yil 19-apreldagi 336-son qaroriga muvofiq xavfli yuklar, qurol-yarogʻ, harbiy texnika, harbiy mol-mulk va harbiy tarkiblarning Oʻzbekiston Respublikasi hududi orqali tranziti ustidan nazorat qilish samaradorligini oshirish, byurokratik, shu jumladan, ruxsat beruvchi hujjatlarni olish masalalaridagi toʻsiqlarni bartaraf etish orqali tadbirkorlik subyektlariga qoʻshimcha shart-sharoitlar yaratish maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi hududi orqali maxsus yuklar va harbiy tarkiblarning tranzitini davlat tomonidan tartibga solish va nazorat qilish toʻgʻrisida” 2002-yil 21-fevraldagi 62-son qaroriga ilovaga muvofiq oʻzgartirishlar kiritilsin. 2. Oʻzbekiston Respublikasi Transport vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov zimmasiga yuklansin. 1. Qarorning 4-bandida: ikkinchi xatboshidagi “Transport vazirligi” soʻzlari chiqarib tashlansin; uchinchi xatboshidagi “Oʻzbekiston Respublikasining Bosh vaziri” soʻzlari “Oʻzbekiston Respublikasi transport vaziri” soʻzlari bilan almashtirilsin. 2. Qarorga 3-ilovada: a) 3-band quyidagi tahrirda bayon qilinsin: “3. Xavfli yuklarning Oʻzbekiston Respublikasi hududi orqali tranziti Oʻzbekiston Respublikasi Transport vazirligi tomonidan beriladigan ruxsatnomalar asosida amalga oshiriladi. Xavfli yuklarning tranzitiga ruxsatnomani maxsus vakolatli organlarning xulosalari asosida Oʻzbekiston Respublikasi transport vaziri imzolaydi”; b) 12-bandning ikkinchi xatboshisi chiqarib tashlansin; v) 13-banddagi “Vazirlar Mahkamasi” soʻzlari “Transport vazirligi” soʻzlari bilan almashtirilsin; g) 14-bandning oʻn birinchi xatboshisidagi “Vazirlar Mahkamasi” soʻzlari “Transport vazirligi” soʻzlari bilan almashtirilsin; d) 17-banddagi “uch oyni” soʻzlari “oʻttiz kunni” soʻzlari bilan almashtirilsin; e) 18-bandning uchinchi xatboshisidagi “Vazirlar Mahkamasi” soʻzlari “Transport vazirligi” soʻzlari bilan almashtirilsin; j) 19-bandning birinchi xatboshisidagi “Vazirlar Mahkamasi” soʻzlari “Transport vazirligi” soʻzlari bilan almashtirilsin; z) 20-bandning ikkinchi xatboshisidagi “Vazirlar Mahkamasi” soʻzlari “Transport vazirligi” soʻzlari bilan almashtirilsin.
“Oʻzbekiston Respublikasi Markaziy bankining qimmatbaho metallardan tayyorlangan tangalarini sotish va qaytarib xarid qilib olish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish haqida
(resolution, 2021-09-17)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki boshqaruvining 2018-yil 14-iyuldagi 24/5-son “Oʻzbekiston Respublikasi Markaziy bankining qimmatbaho metallardan tayyorlangan tangalarini sotish va qaytarib xarid qilib olish tartibi toʻgʻrisidagi nizomni tasdiqlash haqida”gi qarori (roʻyxat raqami 3056, 2018-yil 20-avgust) (Oʻzbekiston Respublikasi qonun hujjatlari toʻplami, 2018-y., 34-son, 699-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Xalqaro shartnomani tasdiqlash toʻgʻrisida
(resolution, 2021-09-16)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq: 1. 2021-yil 28-may kuni Minsk shahrida Mustaqil Davlatlar Hamdoʻstligi ishtirokchi-davlatlarining Hukumat rahbarlari kengashi yigʻilishida imzolangan Mustaqil Davlatlar Hamdoʻstligi ishtirokchi-davlatlarining aholisi bandligiga koʻmaklashish sohasida hamkorlik toʻgʻrisidagi Bitim tasdiqlansin. 2. Bandlik va mehnat munosabatlari vazirligi mazkur xalqaro shartnomani amalga oshirish yuzasidan masʼul vakolatli organ etib belgilansin. 3. Tashqi ishlar vazirligi mazkur xalqaro shartnomaning kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ toʻgʻrisida depozitariyga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan oʻrnatilgan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Maxsus iqtisodiy zonalar ishtirokchilarini yanada qoʻllab-quvvatlash chora-tadbirlari toʻgʻrisida
(resolution, 2021-09-14)

Investorlarning huquq va manfaatlari himoyasini mustahkamlash, shuningdek, tadbirkorlarning muammo va takliflarini bevosita oʻrganish hamda tadbirkorlikni kelgusida rivojlantirishning asosiy yoʻnalishlarini belgilab olish boʻyicha 2021-yil 20-avgust kuni oʻtkazilgan Oʻzbekiston Respublikasi Prezidentining tadbirkorlar bilan ochiq muloqoti doirasida belgilangan vazifalar ijrosini taʼminlash maqsadida: 1. Belgilansinki: 2020-yil 1-yanvardan boshlab maxsus iqtisodiy zonalar ishtirokchilariga foyda soligʻi boʻyicha imtiyozlar bekor boʻlganligi munosabati bilan mazkur soliq imtiyozlarining foydalanilmay qolgan qismi 2020-yil 1-oktabrga qadar maxsus iqtisodiy zona ishtirokchilarining reyestriga kiritilgan ishtirokchilar uchun, ular tomonidan kiritilgan investitsiyalar hajmidan kelib chiqqan holda, ular reyestrga kiritilgan sanadan boshlab 3 yildan 10 yilgacha boʻlgan muddatlarda toʻliq qoʻllaniladi; maxsus iqtisodiy zonalar ishtirokchilariga 2021-yil 15-sentabrdan boshlab mahsulot ishlab chiqarish va oʻz ehtiyojlari uchun foydalaniladigan butlovchi buyumlar, xom ashyo va materiallarni import qilganda qoʻshilgan qiymat soligʻi va bojxona bojini foizlar hisoblanmagan va ularning toʻlanishini taʼminlash talab etilmagan holda 120 kungacha muddatga kechiktirib (boʻlib-boʻlib) toʻlash huquqi beriladi. 2. Moliya vazirligi va Davlat soliq qoʻmitasi maxsus iqtisodiy zonalarning ishtirokchilariga ortiqcha qoʻshilgan qiymat soligʻi summasini yetti kun ichida qoplab berish tartibiga qatʼiy amal qilsin. Bunda, kameral soliq tekshiruvi natijalariga koʻra qoplangan qoʻshilgan qiymat soligʻi summasi asossizligi aniqlangan taqdirda, mazkur summa belgilangan tartibda undiriladi. 3. Investitsiyalar va tashqi savdo vazirligi Iqtisodiy taraqqiyot va kambagʻallikni qisqartirish vazirligi hamda Moliya vazirligi bilan birgalikda: ikki oy muddatda maxsus iqtisodiy zonalar ishtirokchilariga ular tomonidan kiritilgan investitsiyalar hajmidan kelib chiqqan holda foyda soligʻi boʻyicha imtiyozlar berishni nazarda tutuvchi qonun loyihasini; 2022-yil 1-iyulga qadar xalqaro tajribadan kelib chiqqan holda maxsus iqtisodiy zonalar faoliyatini, ularning vazifalari va kutilayotgan natijalarni, shuningdek, ularni joylashtirish joylarini belgilagan holda yanada takomillashtirish boʻyicha takliflarni Vazirlar Mahkamasiga kiritsin. 4. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari S.U. Umurzakov zimmasiga yuklansin.
Mulkchilik shakllaridan qatʼiy nazar korxonalar, muassasalar, tashkilotlarining doimiy harakatdagi Ekspert komissiya (EK)si toʻgʻrisida namunaviy nizom, shuningdek unga oʻzgartirishlarni oʻz kuchini yoʻqotgan deb topish haqida
(order, 2021-09-11)

Oʻzbekiston Respublikasi Vazirlar Mahkamasining 2021-yil 24-avgustdagi 538-son “Davlat organlari va tashkilotlarining arxiv ishi va ish yuritish sohasidagi ekspert komissiyalari toʻgʻrisidagi namunaviy nizomlarni tasdiqlash haqida”gi qaroriga muvofiq buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Vazirlar Mahkamasi huzuridagi Bosh arxiv boshqarmasining 2000-yil 11-fevraldagi 4-son buyrugʻi bilan tasdiqlangan Mulkchilik shakllaridan qatʼiy nazar korxonalar, muassasalar, tashkilotlarning doimiy harakatdagi Ekspert komissiya (EK)si toʻgʻrisida namunaviy nizom (roʻyxat raqami 897, 2000-yil 21-fevral) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 4-son). 2. Oʻzbekiston Respublikasi Vazirlar Mahkamasi huzuridagi “Oʻzarxiv” agentligi bosh direktorining 2008-yil 9-apreldagi 9-son “Mulkchilik shakllaridan qatʼiy nazar korxonalar, muassasalar, tashkilotlarning doimiy harakatdagi Ekspert komissiyasi (EK) toʻgʻrisidagi namunaviy nizomga oʻzgartirish kiritish haqida”gi buyrugʻi (roʻyxat raqami 897-1, 2008-yil 23-aprel) (Oʻzbekiston Respublikasi qonun hujjatlari toʻplami, 2008-y., 17-son, 140-modda). 3. Oʻzbekiston Respublikasi Vazirlar Mahkamasi huzuridagi “Oʻzarxiv” agentligi bosh direktorining 2010-yil 16-iyuldagi 43-son “Mulkchilik shaklidan qatʼiy nazar korxona, muassasa, tashkilotning doimiy harakatdagi Ekspert komissiyasi (EK) toʻgʻrisidagi namunaviy nizomga oʻzgartirishlar kiritish haqida”gi buyrugʻi (roʻyxat raqami 897-2, 2010-yil 2-avgust) (Oʻzbekiston Respublikasi qonun hujjatlari toʻplami, 2010-y., 31-son, 266-modda).
Vazirliklar, davlat qoʻmitalari, idoralar, yuridik shaxslar birlashmalarining doimiy harakatdagi Markaziy ekspert komissiya (MEK)si toʻgʻrisida namunaviy nizom, shuningdek unga oʻzgartirishlarni oʻz kuchini yoʻqotgan deb topish haqida
(order, 2021-09-11)

Oʻzbekiston Respublikasi Vazirlar Mahkamasining 2021-yil 24-avgustdagi 538-son “Davlat organlari va tashkilotlarining arxiv ishi va ish yuritish sohasidagi ekspert komissiyalari toʻgʻrisidagi namunaviy nizomlarni tasdiqlash haqida”gi qaroriga muvofiq buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Vazirlar Mahkamasi huzuridagi Bosh arxiv boshqarmasining 2000-yil 11-fevraldagi 4-son buyrugʻi bilan tasdiqlangan Vazirliklar, davlat qoʻmitalari, idoralar, yuridik shaxslar birlashmalarining doimiy harakatdagi Markaziy ekspert komissiya (MEK)si toʻgʻrisida namunaviy nizom (roʻyxat raqami 898, 2000-yil 21-fevral) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi 2000-y., 4-son). 2. Oʻzbekiston Respublikasi Vazirlar Mahkamasi huzuridagi “Oʻzarxiv” agentligi bosh direktorining 2008-yil 9-apreldagi 8-son “Vazirliklar, davlat qoʻmitalari, idoralar, yuridik shaxslar birlashmalarining doimiy harakatdagi Markaziy ekspert komissiyasi (MEK)si toʻgʻrisidagi namunaviy nizomga oʻzgartirish kiritish haqida”gi buyrugʻi (roʻyxat raqami 898-1, 2008-yil 23-aprel) (Oʻzbekiston Respublikasi qonun hujjatlari toʻplami, 2008-y., 17-son, 141-modda). 3. Oʻzbekiston Respublikasi Vazirlar Mahkamasi huzuridagi “Oʻzarxiv” agentligi bosh direktorining 2010-yil 16-iyuldagi 44-son “Vazirlik, davlat qoʻmitasi, idora, yuridik shaxslar birlashmasining doimiy harakatdagi Markaziy ekspert komissiyasi (MEK) toʻgʻrisidagi namunaviy nizomga oʻzgartirishlar kiritish haqida”gi buyrugʻi (roʻyxat raqami 898-2, 2010-yil 2-avgust) (Oʻzbekiston Respublikasi qonun hujjatlari toʻplami, 2010-y., 31-son, 265-modda).
“Bolalarni tarbiyalash uchun oilaga qabul qilish toʻgʻrisidagi namunaviy bitimni tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2021-09-10)

Oʻzbekiston Respublikasi “Taʼlim toʻgʻrisida”gi Qonuni, Oʻzbekiston Respublikasi Vazirlar Mahkamasining 2020-yil 21-noyabrdagi 739-son “Yetim bolalar va ota-onasining yoki boshqa qonuniy vakillarining qaramogʻidan mahrum boʻlgan bolalarning ijtimoiy himoyasini yanada kuchaytirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi xalq taʼlimi vazirining 2016-yil 16-sentabrdagi 11-mh-son “Bolalarni tarbiyalash uchun oilaga qabul qilish toʻgʻrisidagi namunaviy bitimni tasdiqlash haqida”gi buyrugʻi (roʻyxat raqami 2831, 2016-yil 10-oktabr) (Oʻzbekiston Respublikasi qonun hujjatlari toʻplami, 2016-y., 41-son, 475-modda) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Sogʻliqni saqlash vazirligi va Moliya vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
“Oʻzbekiston Respublikasining davlat korxonalari va muassasalari hisobi va reyestrini yuritish tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(order, 2021-09-08)

Oʻzbekiston Respublikasi Vazirlar Mahkamasining “Davlat mulki obyektlarining hisobini yuritish tartibini takomillashtirish chora-tadbirlari toʻgʻrisida” 2020-yil 8-maydagi 273-son qaroriga muvofiq buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Moliya vazirligi, Davlat statistika qoʻmitasi va Monopoliyaga qarshi kurashish qoʻmitasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Davlat mulkini boshqarish davlat qoʻmitasining 2007-yil 13-iyuldagi 01/16-712-son “Oʻzbekiston Respublikasining davlat korxonalari va muassasalari hisobi va reyestrini yuritish tartibi toʻgʻrisidagi nizomni tasdiqlash haqida”gi qarori (roʻyxat raqami 1708, 2007-yil 3-sentabr) (Oʻzbekiston Respublikasi qonun hujjatlari toʻplami, 2007-y, 35-36-son, 366-modda). 2. Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasining 2015-yil 22-iyundagi 01/14-26/17-son “Oʻzbekiston Respublikasining davlat korxonalari va muassasalari hisobi va reyestrini yuritish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida”gi qarori (roʻyxat raqami 1708-1, 2015-yil 9-iyul) (Oʻzbekiston Respublikasi qonun hujjatlari toʻplami, 2015-y, 27-son, 361-modda). 3. Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasining 2016-yil 25-oktabrdagi 01/14-26/42-son “Oʻzbekiston Respublikasining davlat korxonalari va muassasalari hisobi va reyestrini yuritish tartibi toʻgʻrisidagi nizomga oʻzgartirishlar kiritish toʻgʻrisida”gi qarori (roʻyxat raqami 1708-2, 2016-yil 4-noyabr) (Oʻzbekiston Respublikasi qonun hujjatlari toʻplami, 2016-y, 44-son, 519-modda).